Hor Aha

Hor Aha woch dr 1. Farao van d 1. Dünastie. Hä rejiirde öm 3000 v. Chr.. Wesseschaftler halde häm och vöör Menes, dä als Ischte önö Jesamtstaat Äjüpte jebeld hod. Sescher es dat ävver net.

Hor Aha es dr ischte Farao övver däm mo jätt jenaues weeß. Su jitt öt Täfelcher op dönö steeht, dat hä Stüür vöör Öl kassiirt had. Usserdem weed va Scheffe met Zedereholz jeschrevve. Doruss schloss d Wesseschaft, dat hä Waar vorkloppde un koovde. Hä hodd met Menes, Djer, Imaib, Rechit, Het und Saiset önö Hoov Sööhn. Jeläävd hand di all ä Sakara. Hor Aha woch dr ischte Farao, dä ä Sakara bejraave wood. Dat düüd op di äng Vorbongeheed zo sing Famelisch un zo Sakara hen.

Van ö Täfelche, dat moch vonge had, es bekannd, dat Hor Aha jäje d Nubier Kresch jevüürt un jewonne had. Usserdem steeht op ö anger Täfelche, dat hä Handel met dr Nahe Oste bedrevve hod. Och ön Tuur no öt Hällichdom va Neith wood opjeschrävve. Mii weeß moch övver häm net.

Öt Jraav va Hor Aha zeecht ävver ö paar Besongichkeete. Damols woch öt Usus, dat, wenn dr Farao storv, di Lüüh va singe Hoff met häm bejraave woode. Dat moss och beij häm passerd see, denn nävver si Jraav 36 kläng Jrääver. Öt Jraav va Hor Aha wooch op jädde Val löt jrützde. Öt bestäng us 3 enkele Kammere. Dat woch nüüdich, denn sonst held dat Daach net. Daachbalke wore schwoch z kriie.

 Websiije 
 Jätt övver Hor Aha

Saachjrupp:Mann
Saachjrupp:Faraonezitt